It Does Not Pay to Be Hip

«It Does Not Pay to Be Hip» og ble skrevet og utgitt av Shel Silverstein på albumet Inside Folk Songs i 1962. Teksten er et humoristisk spark til folk som overdriver bruk av sjargong. Tekstens jeg blir stadig vekk misforstått grunnet hyppig sjargong-bruk. Silverstein komper seg selv på sin akustiske gitar i tillegg til en bass.

«Det ække lett å værra kuul» med Øystein Sunde 

Øystein Sunde ga ut en norsk coverversjon med tittelen «Det ække lett å værra kuul» den 27. september 1976 på Sundes musikkalbum På sangens vinger. Sangen har også blitt utgitt på samlealbumene Øystein Sunde i boks (1985), Øystein Sundes 40 beste (1991) og Sundes verden – 52 av de aller beste (2006)

Sunde skrev selv den norske teksten som nærmest er direkte oversatt. Spesielt sjargongen på Club 7 blir parodiert i Sundes coverversjon. Sunde synger og komper seg selv på sin akustiske gitar (stålstrenger). Den norske teksten er gjengitt på omslaget av På sangens vinger. Både noter og tekst ble publisert i notaboka Kjekkere å ha–2 i 1992.

NRK-opptak («Det ække lett å værra kuul») 

Sunde spilte en versjon av sangen i programmet Øystein i fritt fall (sendt 12. mai 1979).. Deler av dette klippet ble vist i følgende programmer:
Åpen post – (sendt 11. mars 1999).
Øystein Sunde – med god avstand til bilen bak – (sendt 26. desember 2010)..

Referanser 

Sanger fra USA
Sanger fra 1962